
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feriniadol ar y camau gweithredu, yr effaith a’r sylfaen dystiolaeth.

Cyflwyniad 
Wrth edrych a dadansoddi ar Gynllun Datblygu Ysgol, mae llawer o elfennau yn rhan ohonno, ond yr un rwyf wedi dewis canolbwyntio arno ydy disgyblaeth a sut mae’r ysgol wedi datblygu strategaethau gwahanol er mwyn gwella disgyblaeth trwyddi draw yn yr ysgol. Mae digyblaeth gref yn paratoi disgyblion i fod y gorau a gwneud y gorau dros eu hunain ac yn barod i wynebu’r byd (Llywodraeth Cymru, 2022). Sicrha hyn fod y disgyblion yn cyfateb i bolisi yr ysgol o ddilyn hunanbarch, parch at eraill ac hunanddisgyblaeth (Ysgol Hamadryad, 2022). O fewn polisiau ysgol gweler bod yr ysgolion yn paratoi disgyblion i ddangos parch, hunanddisgyblaeth, ac agwedd gadarnhaol at eu gwaith (Ysgol Pontardawe, 2021-2022). Sicrha hyn fod y gwaith gorau yn cael eu gwneud gan y disgyblion a pharatoi y disgyblion at y pedwar diben megis bod yn unigolion iach hyderus ac annibynnol (Llywodraeth Cymru, 2022). Byddai hyn wedyn yn paratoi y disgyblion at y byd o’u cwmpas. 
Wrth edrych ar yr ysgol, roedd ganddynt llawer o bethau mewn lle ac ar bapur, ond dim digon o gysondeb yn rhedeg trwy’r ysgol. Roeddwn hefyd mewn dosbarth lle roedd dwy athrawes yn rhannu’r swydd. Roedd hyn wedyn yn anodd i’r disgyblion gan roedd rwtin gwahanol gyda nhw, strategaethau gwahanol felly nid oedd cysondeb mewn disgyblaethau’r disgyblion. Pan ddechreuais yn yr ysgol, sylweddolais yn syth bod hyn yn rhywbeth roedd angen gweithio arno. Trafodom y flaenoriaeth yma fel adran gyfan a chynigais strategaethau gwahanol i’r athrawon, rhai roedd wedi gweithio’n dda. Un peth roedden wedi gwneud oedd sticeri clod. Sicrhaodd hyn fod y disgyblion yn gadael y bwrdd gwaith, yr ystafell ddosbarth neu amgylchedd ddysgu gydag agwedd bositif tuag at eu haddysg a disgyblaeth. Mae cymhelliant yn hanfodol o fewn ystafell ddosbarth er mwyn ysgogi disgyblion a rheoli ymddygiad a dysgu (Baranek 1996). Dangosa hyn yr effaith gadarnhaol y mae cymhelliant ac ysgogiad gadarnhaol yn sicrhau disgyblaeth dda, huanbarch a pharch at erail yn cael ar y disgyblion fel dysgwyr uchelgeisiol ac hyderus (Llywodraeth Cymru, 2022). 
Adolygiad Llenyddiaeth 
Wrth edrych ar yr ysgol fel lle addysgiadol i ddisgyblion ac i athrawon, mae angen lle hapus a chyffrous i’r disgyblion fynychu er mwyn bod yn hapus a diogel (Athrawes A, 2022). Mae cymhelliant cynhenid ​​yn bwysig i ddatblygiad dysgwyr gydol oes, ond mae yn aml yn anodd eu gweld mewn llawer o ddosbarthiadau. Caiff llawer o athrawon syniadau wrth ei gilydd pan maent yn siarad a rhannu syniadau fesul athro neu fesul ysgol (Baranek, 1996). Sicrha hyn gysondeb o fewn disgyblaethau ar draws yr ysgol a dilyn syniadau wrth edrych ar y disgyblion fel pobl ifanc. Mae addysg wedi dod i ddibynnu yn gref ar wobrau a rhaglenni cymhelliant er mwyn rheoli ymddygiad a dysgu (Baranek, 1996). Enghraifft o hyn yn ôl (Baranek, 1996) ydy, gall athro rhoi clod i fachgen am fynd i mewn i'r ystafell yn dawel gyda'r gobaith y bydd y wobr yn cynyddu'r siawns y bydd y bachgen mynd i mewn i'r ystafell yn dawel y tro nesaf. Efallai y bydd yr athro yn meddwl ei bod yn hyrwyddo ag amgylchedd dosbarth cynhyrchiol, ond dim ond dysgu y byddai’n cael clôd am gerdded yn dawel y byddai’n ennill. Ni fydd y plentyn yn dysgu am werth amgylchedd dosbarth cynhyrchiol. Mae hyn yn dangos fod angen defnyddio clôd fel rhywbeth i fagu hyder disgyblion a dysgu sgiliau bywyd o allu disgyblaethu ei hun fel plentyn ac hefyd fel oedolyn. Fel athrawon a staff yr ysgol mae angen i ni fod yn benodol ac yn uniongyrchol pan fyddwn yn gofyn i blentyn i wneud rhywbeth penodol (Pennaeth A, 2022). Byddai hyn wedyn yn sicrhau dysgu ac addysgu mwy cadarnhaol o wobrwyo a disgyblaethu arbennig ar gyfer plant. Mae’n bwysig cael disgyblaeth gref o’r cychwyn cyntaf, mae’r dyfyniad ‘be cruel to be kind’ yn effeithiol o fewn ystafell ddosbarth gan fod y parch yna yn dechrau o’r cychwyn cyntaf un. O brofiad rwyf wedi gweld hyn yn gweithio’n dda o fewn ysgol penodol, lle mae plant newydd y meithrin yn dechrau a pan maen nhw’n llefen, i fynd lawr ar eich cwrcwd, yn barod i siarad gyda’r plentyn a gofyn iddyn nhw stopio, unwaith maent yn stopio, sicrhau eu bod nhw’n iawn, yna eu gwobrwyo gyda sticer neu siart ymddygiad. Mae’r disgybl wedyn yn dysgu ei bod wedi gwneud rhywbeth da. Er hyn, mae Baranket (1996), yn meddwl bod hyn yn elfen ddrwg sydd yn dangos bod y disgyblion yn dysgu mewn ffordd gwael, bod rhaid iddyn nhw wneud rhywbeth gwael er mwyn cael rhywbeth da, sydd yn gallu arwain at ddisgyblaeth gwaeth ac agwedd gymdeithasol negyddol. 
Mae ymddygiad a rheolaeth ystafell ddosbarth bob amser wedi bod yn un o brif bryderon yr holl athrawon, gweinyddwyr, a gweithwyr addysg proffesiynol eraill. Mae ymddygiad a rheolaeth ystafell ddosbarth yn defnyddio llawer iawn o amser athrawon a gweinyddwyr, ac er bod cynlluniau rheoli datblygedig yn effeithiol gyda mwyafrif y myfyrwyr, mae canran fach o fyfyrwyr yn dal i wrthod “dilyn y rheolau.” (Sheperd a Linn, 2015). Dyna pam ei bod yn hynod bwysig i weithwyr addysg proffesiynol gofio bod myfyrwyr sy’n ymddwyn yn briodol yn dewis ymddwyn yn y fath fodd oherwydd eu bod yn aml er eu lles gorau i wneud hynny. 
Mae’n holl bwysig o fewn ymddygiad a rheolaeth ystafell ddosbarth bod lles disgyblion ar flaen ein meddyliau bob tro (Pennaeth A, 2022). Gall ddifyg cyfathrebu a chymdeithasu gyda disgyblion effeithio’n gref ar les ac hapusrwydd ynghyd â disgyblaeth, agwedd, diogelwch a’r modd maent yn ymddwyn ar draws yr ysgol. Mae'n hanfodol bod athrawon yn datblygu cynlluniau rheoli sy'n seiliedig yn gymharol ar anghenion eu myfyrwyr (Sheperd a Linn, 2015). Mae angen i athrawon ddeall ymddygiad a'r ffactorau sy'n effeithio arno.
Mae'n sicr yn ddealladwy bod gan athrawon a gweinyddwyr ddiddordeb mewn cymhwyso ymddygiad a rheolaeth ystafell ddosbarth yn ymarferol; fodd bynnag, nid yw ymddygiad a rheolaeth ystafell ddosbarth bellach yn fater syml o sefydlu pum rheol, pum canlyniad, a phum gwobr (Sheperd a Linn, 2015). Mae angen i athrawon heddiw ddeall damcaniaethau datblygiadol, archwilio'r gwahanol agweddau ar ymddygiad a rheolaeth ystafell ddosbarth, a chydnabod effaith diwylliant ar ymddygiad myfyrwyr. Gellid defnyddio deunyddiau gweledol er enghraifft siart ymddygiad. 
Mae angen i athrawon ystyried llawer o agweddau ar ymddygiad a rheolaeth ystafell ddosbarth wrth iddynt ddatblygu a gweithredu cynlluniau rheoli dosbarth (Baranek, 1996). Yn ogystal â rheolau, canlyniadau, a gwobrau, mae angen i athrawon ddatblygu cwricwlwm perthnasol, ystyried anghenion myfyrwyr sy'n amrywiol yn ddiwylliannol ac yn ieithyddol, a rhoi strategaethau rhagweithiol, gweithredol ac adweithiol ar waith. Mae angen iddynt hefyd archwilio eu canfyddiadau a'u tybiaethau eu hunain a allai effeithio ar eu datblygiad o raglenni rheoli ymddygiad effeithiol.
Gyda’r niferoedd o blant sy’n amrywiol yn ddiwylliannol ac yn ieithyddol yn mynd i mewn i ystafelloedd dosbarth heddiw, mae angen i athrawon hefyd ddeall yr effaith y mae diwylliant yn cael ar ymddygiad. Cyn y gallant ddeall diwylliannau amrywiol eu myfyrwyr, yn gyntaf mae angen i athrawon ddeall eu diwylliannau eu hunain a sut mae eu canfyddiadau yn effeithio ar y ffyrdd y maent yn rhyngweithio â myfyrwyr ac aelodau teulu myfyrwyr. Trwy ddealltwriaeth ddilys o'r agweddau amrywiol ar ddiwylliant, gall athrawon ddatblygu ymddygiad diwylliannol ymatebol a rhaglenni rheoli ystafell ddosbarth (Sheperd a Linn, 2015). Mae hyn yn dangos bod effeithiau effeithiol a chadarnhaol yn sicrhau datblygiad cadarnhaol o fewn yr ystafell ddosbarth a thu hwnt i’r amgylchedd dysgu. Yn aml gweler bod disgyblion yn dysgu rhan fwyaf o ymddygiadau cadarnhaol o’r ysgol ac yn deall bod rhaid ymddwyn mewn ffordd benodol gydag athrawon yr ysgol. Gweler hyn wrth roi profiadau i’r disgyblion er enghraifft, gwasanaeth mewn adeilad crefyddol - sut i drin, ymddwyn a’r agwedd sydd angen arnynt at gredoau cyd-ddynion. 
Datblygu Pwynt Gweithredu 
Yn yr ysgol leoliad roedd llawer o bethau ar waith gyda nhw wrth fynd ati i ddatblygu y pwynt gweithredu sef Disgyblaeth. Wrth gerdded ac ymweld â dosbarthiadau gwahanol, roedd siart ymddygiad gwahanol ar gyfer y Cyfnod Sylfaen a Chyfnod Allweddol 2. Roedd y siartiau ymddygiad yn weladwy ac roedd y disgyblion yn medru symud i fyny ac i lawr y siart sawl gwaith y dydd. 

(Atodiad 1, Ysgol Pontardawe, 2021-2022)
Dyma lun o siart ymddygiad y Cyfnod Sylfaen. Mae’r plant yn dechrau ar yr haul pob dydd, ac yna yn symud lan y siart at yr enfys a’r seren aur am wneud pethau da ac yn yn symud lawr ar y cwmwl, glaw a’r storm pe bai eu bod nhw wedi gwneud rhywbeth annerbyniol. Wrth feddwl am y disgyblion sydd â hunanddisgyblaeth gwael, nid yw hynny yn meddwl nad oes cymhelliant gyda nhw. 
Mae athrawon yn ymdrechu i ddatblygu a chynnal cymhelliant cynhenid ​​ar gyfer dysgu fel y bydd disgyblion yn ymgysylltu'n fodlon â'u gwaith. Gyda phlant iau, defnyddir gwobrau a chosbau yn amlach i annog datblygiad ymddygiad priodol (Ellis a Tod, 2014). Canmolais y disgyblion am fod yn dawel neu am beidio rhedeg o gwmpas ac mae hyn yn fodd i sefydlu ymddygiad priodol yn y dosbarth. Mae athrawon yn disgwyl i'r ymddygiad hwn sydd wedi'i ysgogi'n gynhenid ​​ddatblygu'n ymddygiad sy'n cael ei wobrwyo'n gynhenid ​​fel bod ymddygiad disgyblion yn dod yn hunanreolaethol ac yn hunan-gyfeiriedig (Ellis a Tod, 2014) sy'n bodloni anghenion uniongyrchol yr unigolyn ei hun ac yn rhoi boddhad personol. 
Mae'r gwrthodiad i gydymffurfio a ddangosir gan blentyn 3 oed yn cwrdd â'r un angen personol am reolaeth ag sy'n cael ei arddangos gan ddisgybl uwchradd herfeiddiol sy'n gwrthod bwrw ymlaen â'i waith. Gall athrawon drin cyd-destun ac amodau'r ystafell ddosbarth er mwyn dylanwadu ar y cyfeiriad y mae cymhelliant disgyblion yn ei gymryd fel modd o wella dysgu neu ymddygiad. Fodd bynnag, yn y pen draw, disgybl sy'n berchen ar ei gymhelliant ei hun. Mae profiadau y tu allan i'r ysgol fel y cartref a ffactorau cymdeithasol a diwylliannol eraill wedi dylanwadu ar eu hoffterau cymhelliant. Nid yw newid ymddygiad ysgogol unigolyn mewn ffordd sy’n arwain at ddysgu ac ymddygiad gwell yn yr ystafell ddosbarth yn rhywbeth y gellir ei wneud yn gyflym neu heb gydweithio ag eraill – yn benodol, yr unigolyn ei hun a’i rieni. 
Os yw’r disgybl wedi’i fagu mewn diwylliant nad yw’n rhoi gwerth ar ymdrech, cyflawniad ac addysg, yna mae athrawon mewn sefyllfa lle maent yn ceisio’u perswadio’n barhaus i ailgyfeirio eu cymhelliant oddi wrth ei weithgareddau personol ei hun tuag at y rhai sydd eu hangen (Ellis a Tod, 2014). Mae defnyddio a gwerthuso effeithiolrwydd y strategaethau hyn yn barhaus yn un ffordd y gall athrawon wella cymhelliant eu disgyblion ar gyfer dysgu yn barhaus. Y llall yw datblygu dealltwriaeth gynyddol o pam mae rhai disgyblion yn cael eu cymell i ffwrdd o ddysgu a thuag at ymddygiad aflonyddgar. 
Gwelais fod hyn yn helpu gydag agwedd y disgyblion wrth fod yn fwy cadarnhaol tuag at y gwaith. Wrth edrych ar bolisi yr ysgol, un pwynt pennaf ydy canmoliaeth gyhoeddus sef canmoliaeth gadarnhaol o flaen cyd-ddisgyblion neu mewn gwasanaeth gwobrwyo. Roedd hyn yn rhywbeth roedd y disgyblion yn gyffrous i fod yn rhan ohono pob bore Gwener i weld pwy oedd siaradwr Cymraeg yr wythnos a seren yr wythnos (Ysgol Pontardawe, 2021-2022). 
Wrth edrych ar Gynllun Datblygu’r ysgol, roeddent hefyd yn defnyddio sticeri gwobrwyo. Roedd hyn yn elfen gref a gwelais roedd wedi gweithio’n arbennig. Gyda sticeri clôd, nid oeddwn yn eu defnyddio bob tro, ond roeddwn yn eu defnyddio yn ddigon aml. Roedd hyn hefyd yn gymorth mawr i agwedd a disgyblaeth gwell o fewn y cartref hefyd. Yn y dosbarth roedd gen i blentyn a oedd yn heriol iawn adref ac yn gas i’w fam, wrth symud ymlaen roeddwn yn defnyddio sticeri clôd bob tro roedd yn ymddwyn yn dda adref ac yn gwneud pethau braf i’w fam. Roedd siarad gyda’r fam pob bore wedi helpu wrth ymweld â’r sefyllfa yn ddyddiol ac wedyn roedd y plentyn yn cael sticer pob tro roedd rhywbeth da wedi digwydd y noson cynt. Enghraifft arall o hyn wnes i ar fy mhrofiad dysgu oedd, roedd plentyn yn fy nosbarth yn camfihafio ar y bws ac yn anghofio sbectol pob dydd, roedd hyn yn effeithio ar ddisgyblaeth y plentyn. Felly, pan welais fod ei hunanddisgyblaeth yn effeithio ar addygsu a dysgu eraill yn y dosbarth, roedd gen i gyfle wedyn i wneud rhywbeth amdano. Un strategaeth ddewisais oedd sticeri clod, felly, pob bore, roeddwn yn gofyn sut roedd wedi bod ar y bws y noson cyn a’r bore hynny - pe bai roedd wedi bod yn dda y ddau dro, byddai’r siawns gydag e i gael un sticer a sticer arall am gofio ei sbectol. Dyweda’r athrawon a’r cynorthwywyr (2022), erbyn fy nghyfnod ar ddiwedd y profiad dysgu, roedd fy sgiliau disgyblaethu wedi eu dysgu nhw i fod yn fwy cadarnhaol tuag at agweddau ac hunanddisgyblaethu’r disgyblion fel unigolion yn lle edrych arnyn nhw fel plentyn sydd ddim yn debyg i blentyn arall. Er beth dywedai Baranket (2015), roedd sticeri gwobrwyo a gwasnaethau clôd yn gweithio’n dda yn yr ysgol yma. 
Adfyfyrio a Gwerthuso 
Mae cyflawniad ia na’r disgwyl myfyrwyr yn aml yn cael ei briodoli i ddiffyg cymhelliant a gwobrau yn cael eu rhoi mewn ymgais i gynyddu'r cymhelliant hanfodol hwnnw gan fyfyrwyr (Sheperd a Linn, 2015). Mae'r datganiad, "Pe byddent ond yn ymdrechu'n galetach, yna byddent yn gwneud gwell ar brofion, cymryd mwy o risgiau, neu ennill graddau gwell" yn cael ei glywed yn aml am y disgyblion. Pan roddir gwobrau, maent yn aml yn cael yr effaith groes i'r hyn a oedd bwriadedig. Felly, yn lle rhoi gwobrau, mae angen i athrawon addysgu'n gyson myfyrwyr i gael eu cymell yn gynhenid (Baranket, 1996). Ond, fel y gwelais ar fy mhrofiad dysgu i, roedd y gwobrau yma yn gwella disgyblaeth y disgyblion ynghyd â’u gwneud nhw yn barod i weithio. Roedd hyn yn elfen gref gyda’r ysgol leoliad a sut roeddent yn gweithredu hyn. Hyd yn oed gyda Covid-19 roedd yr ysgol wedi goroesi hyn wrth wneud gwasanaethau clôd dros ‘Teams’ a thynnu lluniau o’r disgyblion a’u rhoi ar Drydar yr ysgol er mwyn dathlu clôd y disgyblion. 
Mae cymhelliant myfyrwyr yn effeithio ar bob agwedd ar fywyd ysgol, o bresenoldeb i berfformiad academaidd, i weithgareddau allgyrsiol. Mae athrawon yn peledu myfyrwyr â'r addewid o wobrau; sticeri ar gyfer ymddygiad da, amser aur neu bocs gwobrwyo (Sheperd a Linn, 2015). Cynhyrchodd maes ymddygiadiaeth ddamcaniaeth yn y 1950au a ddylanwadodd yn drwm ar ddefnyddio gwobrau mewn ysgolion (Baranket, 1996). Mae hyn yn atgyfnerthu unrhyw ysgogiad a roddir ar ôl ymddygiad sy'n cynyddu'r siawns o ymddygiad sy'n digwydd dro ar ôl tro. Mae athrawon y gorffennol a'r presennol yn defnyddio egwyddorion gweithredol cyflyru pan fyddant yn rhoi sticeri, danteithion, a chanmoliaeth. Mae llawer o dechnegau atgyfnerthu yn cael eu targedu i'w defnyddio mewn dosbarthiadau sy’n gallu bod yn fanteisiol ac anfanteisiol, a dylid bod yn ofalus wrth ddewis strategaethau. 
Wrth edrych nôl ar fy mhrofiadau i fel darpar-athrawes, rwyf wedi dysgu nad yw pob plentyn yr un peth. Nid yw pob strategaeth yn mynd i weithio ar bob plentyn, ond un modd rwyf wedi gweld sy’n gweithio’n dda ydy canu neu defnyddio cerddoriaeth er mwyn ymlacio, cael sylw a chael agwedd gadarnhaol tuag at reolau ysgol er enghraifft canu ‘Pwy sy’n smart’ pan mae’r disgyblion yn dod i’r rhes, roedd hyn yn sicr yn cael sylw’r disgyblion ac wedi dysgu y disgyblion sut i sefyll mewn rhes heb dynnu sylw. Dywedodd yr athrawes ddosbarth bod hyn yn elfen gref gyda fi a sut mae canu a chael sylw disgyblion yn agwedd bositif wrth i mi symud ymlaen gyda fy ngyrfa. 

Casgliad 
Wrth symud ymlaen i fod yn athrawes gyda dosbarth fy hun, rwyf wedi dysgu bod angen ceisio a gweithio ar strategaethau gwahanol i ddarganfod yr un sydd yn gweithio ar fy ngyfer i, y dosbarth a phob unigolion sydd yn y dosbarth. Dysgais nad ydy pob strategaeth yn gweithio gyda phob disgybl, ac weithiau mae’r hyn nodir gan ddamcaniaethwyr, yn llai effeithiol ar lawr y dosbarth. Er enghriafft dyweda Baranket (1996) nad ydy gwobrwyo gyda sticeri gwobrwyo neu wasanaethau gwobrwyo bob tro yn gadarnhaol lle dyweda Sheperd a Linn (2015) bod hyn yn elfen gadarnhaol. Rwy’n credu bod angen treialu a gweithio ar ddisgyblaeth yn rhywbeth sydd yn newid pob dydd o fewn yr ysgol, ystafell ddosbarth ac o fewn unigolion gan nad ydym yn gwybod beth sydd wedi digwydd tu allan i oriau ysgol. Gall hyn, fel arfer, effeithio’n negyddol iawn ar ymddygiad y disgybl yna yn fawr. Y peth pwysicaf yn fy marn i, ydy sicrhau diogelwch a lle hapus i blant a bod ganddynt yr ymddiriedaeth ynddon ni fel athrawon a staff ysgol wrth ddatblygu fel unigolion iach, hyderus (Llywodraeth Cymru, 2022). 
Rwyf wedi dysgu hefyd bod Cynllun Datblygu ysgol yn eflen gadarnhaol wrth edrych ar sut all yr ysgol wella, a’r holl strategaethau gall fod yn gymorth ar gyfer pob aelod staff o fewn y ysgol a’r rhanddeiliaid sydd ynghlwm gyda’r ysgol. 

©ohonno, ond yr un rwyf wedi dewis canolbwyntio arno ydy disgyblaeth a sut mae'r ysgol wedi
datblygu strategaethau gwahanol er mwyn gwella disgyblaeth trwyddi draw yr ysgol. Mae
digyblaeth gref yn paratoi disgyblion i fod y gorau a gwneud y gorau dros eu hun ac yn barod
i wynebu'r byd (Llywodraeth Cymru, 2022). Sicrha hyn fod y disgyblion yn cyfateb i bolisi yr
ysgol o ddilyn hunanbarch, parch at eraill ac hunanddisgyblaeth (Ysgol Hamadryad, 2022).
O fewn polisiau ysgol gweler bod yr ysgolion yn paratoi disgyblion i ddangos parch,
hunanddisgyblaeth, ac agwedd gadarnhaol at eu gwaith (Ysgol Pontardawe, 2021-2022).
Sicrha hyn fod y gwaith gorau yn cael eu gwneud gan y disgyblion a pharatoi y disgyblion at
y pedwar diben ac i fod yn unigolion iach hyderus ac annibynnol (Llywodraeth Cymru, 2022).

Byddai hyn wedyn paratoi y disgyblion at y byd o’'u cwmpas.

Wrth edrych ar yr ysgol, roedd ganddynt llawer o bethau mewn lle ac ar bapur, ond dim
digon o gysondeb yn rhedeg trwy'r ysgol. Roeddwn hefyd mewn dosbarth lle roedd dwy
athrawes yn rhannu’r swydd, roedd hyn wedyn yn anodd i'r disgyblion gan roedd rwtin
gwahanol gyda nhw, strategaethau gwahanol felly nid oedd cysondeb mewn disgyblaethau'r
disgyblion. Pan ddechreuais yn yr ysgol, sylweddolais yn syth bod hyn yn rhywbeth roedd
angen gweithio arno. Dangosais strategaethau gwahanol i'r athrawon, rhai roedd wedi
gweithio’n dda. Un peth roedden wedi gwneud oedd sticeri clod. Sicrhaodd hyn fod y
disgyblion yn gadael y bwrdd gwaith, yr ystafell ddosbarth neu amgylchedd ddysgu gydag
agwedd bositif tuag at eu haddysg a disgyblaeth. Mae cymhelliant yn hanfodol o fewn
ystafell ddosbarth er mwyn ysgogi disgyblion

The school has a Reasonable Force Policy which outiines what may be used in the case of need for the protection of -

